Marek Vahula

Marek Vahula (sündinud 17. novembril 1971 Neeruti külas Kadrina vallas), pseudonüümiga Mark Pusta, on eesti bioloog, kirjamees, looduskaitsja, helilooja ja filmitegija.

Haridus

Vahula õppis Kadrina Keskkoolis (kantud kooli auraamatusse) ja Tartu Ülikooli bioloogiaosakonnas (1990–1995). Bakalaureusetöö teemal "Pudisoo jõestiku hüdroloogiast, hüdrokeemiast ja ebapärlikarbi (Margaritifera margaritifera) populatsiooni seisundist" (Tartu 1995).

Õpingute ajal töötas Lahemaa rahvuspargi teadurina ja toimetas ajakirjas Noorus loodusrubriiki "Roheline maailm".

Töö ja ühiskondlik tegevus

Tegevus loodusuurija ja -kaitsjana
Ta oli Virumaa Linnuühingu president aastatel 1990–1995.

Ta on uurinud Neeruti mägede ja Lahemaa rahvuspargi linnustikku ja röövlinnustikku, ebapärlikarbi ökoloogiat ja kaitsevajadusi ning hiireviu ökoloogiat. Praegu herilaseviu spetsialist ja aastast 1995 vabakutseline.

Matkajuhi ja giidina
Arendab Eestis öögiidindust-ööturismi. Matkab ja reisib isikliku projekti "Herilaseviu matkad ja reisid" raames oma lemmiklinnu jälgedes. Kogub ja tutvustab Eesti loodusrekordeid. Propageerib loodusrekordite kogumist kogu maailmas.

MTÜ "Uus Ürgorg" asutaja, seda eesmärgiga Vao ürgorg kaitse alla viia ja teda paremini tutvustada. On Neeruti Päeva üks eestvedajatest. On Eesti Giidide Liidu liige. Neeruti mägede ja metsavahtide muuseumi idee autor.    

Korraldanud 2008–2015 giidi- ja kodulookonkursse.

Loominguline tegevus
On Eesti Ajakirjanike Liidu liige. Loometöid teeb MTÜ Märtsimaailm nime all. 1995. aastast tutvustab giidina Lahemaad. On välja töötanud 1692 looduspalast koosneva Loodusmängu. On Karepa Seltsi liige. Viis Enn Tarveli teose "Lahemaa ajalugu" Põhja-Eesti koolide lugemisvarra. Kirjastab oma teosed kõik ise. Kirjastajana annab välja kahte raamatusarja, milleks on inimesi portreteerivad intervjuude raamatud "Minu Mehed ja Minu Naised" ja Lahemaa-põhjaranniku külalugude sari. 

On kirjutanud ka filmistsenaariume, lavastanud ja produtseerinud filme. Kirjutab ka filmimuusikat. 2022. aastal asutas ühemehefilmistuudio Märtsifilm OÜ ja on selle ainuomanik.

Teosed

Teadustööd
 Neeruti maastikukaitseala kullilised ja kakulised. Kadrina, 1987 (konkursitöö, Eestis teine koht).
 Neeruti röövlinnud. Kadrina, 1989 (konkursitöö, Eestis esimene koht).
 Neeruti röövlinnud. Kadrina, 1990 (konkursitöö, Eestis esimene koht).
 Lahemaa linnuatlas. Viitna, 1995.
 Neerutimaa Linnuatlas (veebipõhine). Tallinn, 2016.

Aimeteosed ja pisitrükised
 Kui tõuseb päike. Tartu, 1994.
 Lahemaa linnud. (voldik), Viitna, 1994.
 Mägede linnud. (voldik), Rakvere, 2010.
 Haigruotsijad ja hallhaigur. (voldik), Tallinn, 2014.
 Mareku Vahula lood. (1692 looduslugu Bioneer.ee-s). Tallinn, 1.09.2014–... 
 Mõtteid loodusest. (Blogi 1685 looduspalaga Ohtuleht.ee-es). Tallinn, 8.09.2014–...30.09.2015.
 Punase tamme otsijad. (voldik-ühe kampaania kokkuvõte). Tallinn, 2015.
 Neeruti looduse ABC. (veebipõhine). Tallinn, 2017. Paberteos, Tallinn 2019 (ISBN 978-9949-01-167-4).
 Letipea ja lood. (Artiklite kogumik). Kirjastaja, koostaja, toimetaja ja kaasautor. Tallinn, 2018. (ISBN 978-9949-882-49-6).
 Alutaguse ja Kõrvemaa Hääl. (Jutustav Vihik). Tallinn, 2018. (ISBN 978-9949-885-10-7).
 Talvetants (Elupalade romaan). Tallinn, 2018. (ISBN 978-9949-88-701-9).
 Haigruotsija Haigruraamat. Kirjastaja, koostaja, kaasautor. Tallinn, 2019. (ISBN 978-9949-88-820-7).
 Vaatame Eesti loodusrekordeid. Eesti loodusrekordeid tutvustav rubriik Looduskalender.ee-s. 02.09.2019-... 
 Öö ja Musträsta kõned. Tallinn, 2019. (ISBN 978-9949-01-322-7).
 Minu Varia (Valik loodusjutte). Tallinn, 2020. (ISBN 978-9949-7442-0-6).
 Mareku Loodusmäng. (Õppematerjal). Tallinn, 2020. 
 Vooremaise Armastuse Värvid. (Armumise romaan). Tallinn, 2020. (ISBN 978-9949-7442-1-3). 
 1692 Sõnahetke. (Neerutimaa, Lahemaa, Eestimaa). Tallinn, 2020. (ISBN 978-9949-7442-2-0). 
 Minu Mehed ja Minu Naised I. 72 intervjuud loodusinimestega. Tallinn, 2021. (ISBN 978-9949-7442-3-7).
 Täht & Hetked. Minu Draamad. Tallinn, 2021. (ISBN 978-9949-7442-4-4). 
 Neerutimaine Pildiprogramm. (Tekstid ja fotod). Tallinn, 2021. 
 Vooremaine Pildiprogramm. (Tekstid ja fotod). Tallinn, 2021. 
 Toolse ja Lood. (Külaraamat-artiklite kogumik). Tallinn, 2022. (ISBN 978-9949-7442-5-1). 
 Meie Loodusrekordid. (865 kõige-kõige fakti Eestimaa loodusest). Tallinn, 2022. (ISBN 978-9949-7442-7-5). 
 Väike Käbikandja. (Neeruti Mõis ja mitu Lugu). Tallinn, 2022. (ISBN 978-9949-7442-6-8). 
 Pärnu Jõe Pildiprogramm. (Tekstid ja fotod). Tallinn, 2022. 
 Rutja Eisma Vainupea ja Lood. (Kolme küla raamat). Tallinn, 2022. (ISBN 978-9949-7442-8-2). 
 Loodusrekordite Veerg. Eesti loodusrekordeid tutvustav iga-neljapäevane rubriik ajalehes Postimees, Maa Elu küljel. 5.01.2023.-...
 Minu Mehed ja Minu Naised II. Intervjuud mälumänguritega. Tallinn, 2023. (ISBN 978-9949-7442-9-9). 
 Mustoja Vihula ja Lood. (Kahe küla raamat). Tallinn, 2023. (ISBN 978-9916-9943-0-6).

Artikleid
 "Reeturite otsingul". Arter nr 51/664. 22.12.2012.
 "Öös peitub teistmoodi elu". Arter nr 25/690 22.06.2013.
 "Rekordid otse loodusest". Arter nr 51/716 21.12.2013.
 "Habemega (sic!) linnu (sic!sic!) lumm". Arter nr. 20/737 17. 05. 2014. 
 "Viupesa, mis aitab püsida noorena kehalt ja vaimult". Maaleht, nr. 26(1551), 29.06.2017.
 Kop-kop, kas öömaja saaks? Eesti Ekspress, nr. 26 (1490), 27.06.2018.

Filmid ja heliteosed
 Kampsuusatajate kogunemine. (Lühimängufilm võistkondlikust suusamaratonist ja samanimeline heliteos). Tallinn, 2021. 
 Kolmevahel. (Dokumentaalfilm, nn. Kunda lahe looduskaitselugu ja samanimeline heliteos). Tallinn, 2022. 
 Kohad, mis kardavad maailma... (Täispikk dokumentaalfilm Porkuni maastikukaitsealast ja samanimeline heliteos). Tallinn, 2022. 
 Märtsimuusika I. 3 Filmimuusikat. CD. Tallinn, 2023.

Isiklikku 
Marek Vahula elukaaslane oli viis aastat (2008–2013) Piret Eesalu. Kannab hüüdnime Märtsilaps. On Jaan Valsineri kauge sugulane. Ta suvitab ja ka kirjutab ema Juta Vahula suvekodus Karepal.

Harrastused
On Eesti Ajalooliste Laevade Seltsi liige. Otsib taga eestimaiseid pärleid Peterburist, seda kui Pärlipüüdja. Elupõliseks hobiks on loodusfotograafia. On andnud välja kaks fotogaleriiga raamatut ja nende piltide põhjal on koostatud kolm slaidiprogrammi. 

14. juunil 2022 asutas ühe-mehe MTÜ "Märtsilapse Konkurss". See on heategevuslik nn heade ideede konkurss noortele, mis toetab konkursi raames kord aastas ühte kultuurialast head ideed. Žüriis on ainult tema ise.

Viited

Välislingid 
 Blogi
 Eva Klaas. "Marek Vahula: lennukate ideedega mees" Virumaa Teataja, 15. aprill 2010
 "Loodusemees Marek Vahula pidas kirjanduslikku tähtpäeva" Bioneer, 17. juuli 2012
 Krister Kivi. Viudest viidud" Eesti Ekspress, 7. oktoober 2015
 "Looduskaitsesammuja - kes sa oled?" Maaleht, 30. juuni 2016
 Marek Vahula Eesti filmi andmebaasis

Eesti bioloogid
Eesti looduskaitsjad
Tartu Ülikooli bioloogia-geograafiateaduskonna vilistlased
Sündinud 1971
Eesti filmilavastajad
Eesti filmiprodutsendid